मीटिंग:बीएलएस का 10 किमी तक 400 और आगे 14 प्रति किमी एएलएस का 10 किमी तक 1500 व आगे 30 प्रति किमी
नेशनल हेल्थ मिशन के निर्धारित एंबुलेंस रेंट से नाराज ऑल हरियाणा प्राइवेट एंबुलेंस वेलफेयर एसोसिएशन की डीसी डॉ. प्रियंंका सोनी के साथ मीटिंग हुई। इसमें एसोसिएशन ने अपनी मांग को रखा। बताया कि जो रेंट निर्धारित किया है उसमें खर्चा तक नहीं निकलेगा। हम जान जोखिम में डालकर रोगियों को रेफरल सेवा दे रहे हैं। ऑक्सीजन भी नहीं मिलती है।
ये है निजी एंबुलेंस का फिक्स किराया
- मरीज परिवहन एंबुलेंस (पीटीए) तथा मूलभूत जीवन रक्षक सहायता उपकरणों वाली एंबुलेंस (बीएलएस) के लिए 10 किमी तक 400 तथा 10 किमी के बाद ~14 प्रति किमी की दर तय की है।
- एडवांस जीवन रक्षक सहायता उपकरणों वाली एंबुलेंस (एएलएस) के लिए 10 किमी तक 1500 रुपये तथा 10 किमी के बाद 30 रुपये प्रति किमी की दर निर्धारित की गई है।
- हर्ष वैन के लिए 10 किमी तक 1000 रुपये तथा 10 किमी के बाद प्रति किमी 14 रुपए की दर तय की गई है।
ये भी निर्देश
- मूलभूत जीवन रक्षक सहायता एंबुलेंस में वेंटिलेटर के अलावा अन्य सभी स्वास्थ्य उपकरण व एडवांस जीवन रक्षक सहायता उपकरणों वाली एंबुलेंस मेें वेंटिलेटर सहित सभी स्वास्थ्य उपकरण हो। पैरामेडिकल स्टाफ का अतिरिक्त चार्ज ले सकते हैं।
- सभी एंबुलेंस संचालक कोविड-19 के तहत सरकार द्वारा जारी निर्देशों का पालन करेंगे। एंबुलेंस में चालक व मरीज के बीच पार्टिशन होना चाहिए।
- हर्ष वैन के अलावा अन्य सभी एंबुलेंस में पर्याप्त मात्रा में ऑक्सीजन का हो। चालक की पीपीई कीट का वहन मरीज या मरीज के सहायक द्वारा किया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva